OpenLLM-France/wikimedia huggingface dataset:
# Portada/efemèride maig 24

Tina Turner
« 23 de maig · 24 de maig · 25 de maig »
# Pohorelá

Pohorelá és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1612.
# Jasper Johns

Jasper Johns (Augusta, Geòrgia, 15 de maig de 1930) és un pintor, escultor i artista gràfic estatunidenc que ha integrat a la seva expressió pictòrica una sèrie d'elements de l'Art Pop.
El 1954 va començar a pintar obres que se centraven en temes com banderes nord-americanes, números i lletres de l'alfabet. Pintava amb objectivitat i precisió, aplicant gruixudes capes de pintura de manera que el mateix quadre es convertís en un objecte i no només en la reproducció d'objectes recognoscibles. Aquesta idea d'art com objecte es va convertir en una poderosa influència en l'escultura i la pintura posteriors.
Una pintura seva de 1967 mostra un mapa Dymaxion (Map (Based on Buckminster Fuller's Dymaxion Airocean World)) i es troba a la col·lecció permanent del Museu Ludwig de Colònia.
En alguns quadres Johns afegia objectes reals sobre el llenç, com regles i compassos.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.5. DL M-50.522-2002. ISBN 84-8332-391-5 [Consulta: 2 desembre 2014].
* ↑ Tharrats, Joan Josep. Cent Anys de Pintura a Cadaqués. Barcelona: Parsifal Edicions, 2007, p. 205. ISBN 84-95554-27-5.
# Jana Xin Henseler Gallego

Jana Xin Henseler Gallego (Xina, 29 de setembre de 2003) és una futbolista professional que juga com a portera del club Deportivo Alavés de Primera Divisió. Nascuda a la Xina, representa Espanya a nivell internacional.

## Biografia

Jana Xin va ser adoptada per un pare alemany i una mare asturiana. La seua germana també és adoptada amb orígens xinesos.
Jana Xin va començar la seua carrera a l'Atlètic de Madrid. El 18 de juliol de 2021 es va traslladar al recentment ascendit Alavés, signant un contracte de dos anys, després d'haver impressionat el club basc amb la seua actuació contra ells mentre jugava amb l'equip B de l'Atlètic a segona divisió.

## Referències

* ↑ «Jana Xin». BDFutbol. [Consulta: 30 octubre 2021].
* 1 2 «Jana Xin Henseler multiplica la competencia en la lucha por ocupar la portería de las Gloriosas» (en spanish). Naiz, 18-07-2021. [Consulta: 30 octubre 2021].
* ↑ «Jana Xin». Txapeldunak. [Consulta: 30 octubre 2021].
* ↑ «Alaves sign teenage Chinese goalkeeper for women's side». Xinhua News Agency, 19-07-2021. [Consulta: 30 octubre 2021].
* ↑ Jana Xin, nueva jugadora del Deportivo Alavés [Jana Xin, new player of Deportivo Alavés], Deportivo Alavés, 18 July 2021 (in Spanish)
# Contra l'invasor

Contra l'invasor és una escultura en guix de Miquel Blay de l'any 1891 que es conserva al Museu d'Art de Girona. El 2009 se n'instal·là una còpia en bronze al carrer en commemoració del bicentenari dels setges de Girona i dels setanta anys de l'execució de Carles Rahola.

## Descripció

L'escultura, de mides naturals, representa un jove dempeus i nu, amb les cames separades, el cos en torsió i els braços i mans quasi junts. En actitud tensa, sembla estar en posició defensiva. S'hi endevina, a la mà dreta, la punta d'una llança trossejada. L'escultor representa així el concepte genèric de l'heroisme, d'autodefensa contra l'estranger, contra el domini de l'invasor. Heroisme representat com a símbol, com a idea abstracta o valor i, en aquest cas, fa referència al coratge i a la determinació dels herois gironins que amb el sacrifici de la vida van defensar el 1809 la seva ciutat, present al·legòricament a l'obra, en les restes d'un pilar.
Contra l'invasor és una escultura de composició elegant, acurada en els acabats i delicada en les línies que conformen els perfils del modelat, la qual cosa imprimeix a l'estil escultòric quelcom de la subtil sensibilitat que Blay donarà a conèixer l'any següent amb el reconegut Els primers freds, guardonat amb el primer premi a l'Exposició Nacional de Belles Arts de Madrid l'any 1892. En ambdues obres Blay inclou motius vegetals, un tret freqüent en l'escultura de l'època.

## Bibliografia

* Un mes, una obra. Gener del 2010 / Museu d'Art de Girona 2010-301. Text: Pilar Ferrés Lahoz
# Muhàmmad al-Sadik

Muhàmmad al-Sadik és el nom dels següents personatges:
* Abu Ikrima Ziyad (Muhammad al-Sadik), agitador abbàssida
* Muhammad III al-Sadik, bey de Tunísia
# Fuerte Apache

Fuerte Apache és una pel·lícula espanyola estrenada el 2007 que fou l'opera prima de Jaume Mateu Adrover, ambientada en un centre de menors de la Barceloneta i realitzada amb molt de realisme. Fou rodada a la Barceloneta, el Born, el Raval i a una casa de colònies de Canyelles com a barreja de documental i conte per adults amb un guió del propi Mateu Adrover, fet a base de l'experiència del seu germà, que va treballar a un centre de menors. Ha estat doblada al català.

## Sinopsi

Toni Darder és un educador d'un centre tutelar de menors a la Barceloneta a qui li queden pocs anys per jubilar-se i que gairebé no té vida personal. Tot i que ha perdut l'esperança en el que fa, continua treballant amb els nois per inèrcia. Un dia, però, ingressa al centre Tariq, un nen del carrer magrebí il·legal però que té ganes d'estudiar i anar a la universitat. Aquest fet sacseja la seva vida i li dona motius per l'esperança, encara més quan a través d'ell coneix Carmen, amb qui viurà un romanç tardívol.

## Repartiment

* Juan Diego - Toni Darder
* Lolita Flores - Carmen
* Hamza el Hilali - Tariq
* Pablo Derqui - Ramon Cases
* Albert Espinosa - Serra
* Marta Marco - Lidia Adell
* Pep Tosar - Miguel Ángel Ros
* Jordi Rico - David Fernández

## Nominacions i premis

* Premi de l'Audiència al Festival de Cinema d'Espanya de Tolosa de Llenguadoc (2007)
* Nominada al millor director novell als VI Premis Barcelona de Cinema
* Nominada a l'Ull d'Or del Festival de Cinema de Zuric.

## Referències

* ↑ Mateu Adrover: «No podemos fingir que nuestra industria del cine es fuerte y sana», Última Hora, 6 de febrer de 2007
* ↑ Fuerte Apache a esadir.cat
* ↑ Lolita i Juan Diego defensen un 'Fuerte Apache' molt especial, El Periódico, 19 de gener de 2007
* ↑ El cine valenciano presenta tres películas en el festival Cinespaña en Toulouse, Levante-EMV, 13 de setembre de 2007
* ↑ Fuerte Apache a Catalanfilms.cat
* ↑ El cinema català premia 'El orfanato', El Punt Avui, 6 de desembre de 2007
* ↑ Fuerte Apache al web del Festival de Zuric
# Tranquil·litiïta

La tranquil·litiïta és un mineral de la classe dels silicats. És un dels tres minerals descoberts a partir de les mostres recolectades a la lluna per la missió Apol·lo 11, juntament amb la piroxferroïta i l'armacolita. Fins a l'any 2011, la tranquil·litiïta només es coneixia en roques procedents de la Lluna i en meteorits marcians. El 2011 es va descobrir també com a mineral accessori en roques màfiques terrestres en sis localitats de l'oest australià.

## Característiques

La tranquil·litiïta és un silicat de fórmula química (Fe$^{2+}$,Ca)₈(Zr,Y)₂Ti₃(SiO₄)₃O₄. Cristal·litza en el sistema hexagonal.
Segons la classificació de Nickel-Strunz, la tranquil·litiïta pertany a «09.AG: Estructures de nesosilicats (tetraedres aïllats) amb anions addicionals; cations en coordinació > [6] +- [6]» juntament amb els següents minerals: abswurmbachita, neltnerita, braunita-II, långbanita, malayaïta, titanita, vanadomalayaïta, natrotitanita, cerita-(Ce), cerita-(La), aluminocerita-(Ce), trimounsita-(Y), yftisita-(Y), sitinakita, kittatinnyita, natisita, paranatisita, törnebohmita-(Ce), törnebohmita-(La), kuliokita-(Y), chantalita, mozartita, vuagnatita, hatrurita, jasmundita, afwillita, bultfonteinita, zoltaiïta i braunita.

## Formació i jaciments

S'ha descrit en basalts lunars i en roques màfiques terrestres. Abans del 2011 només es coneixia a la Lluna; més tard es va descriure també a Austràlia occidental i posteriorment a l'Índia i Oman.

## Referències

* ↑ «Tranquillityite» (en anglès). Mindat. [Consulta: 7 novembre 2015].
* ↑ Rasmussen, Birger; Fletcher, Ian R.; Gregory, Courtney J.; Muhling, Janet R.; Suvorova, Alexandra A. «Tranquillityite: The last lunar mineral comes down to Earth» (en anglès). Geology, 40, 1, 01-01-2012, pàg. 83–86. DOI: 10.1130/G32525.1. ISSN: 0091-7613.
# Portada/efemèride octubre 4

Portada de la Constitució mexicana de 1824.
« 3 d'octubre · 4 d'octubre · 5 d'octubre »
# Portada/article abril 23

És considerat el més bell exemple d'arquitectura mogola, que sol combinar elements d'estil islàmic, persa, indi i turc. Se n'ha destacat especialment el caràcter romàntic de l'edifici. Va ser erigit entre el 1631 i el 1654 i es calcula que van caldre uns 20.000 homes per construir-lo. Tot i que la part més coneguda del Taj Mahal és el mausoleu cobert per una cúpula de marbre blanc, de fet es tracta d'un conjunt d'edificis integrats.

## Taj Mahal

El Taj Mahal és un gran mausoleu ubicat a la ciutat d'Agra a l'Índia, a la vora del riu Yamuna. El va fer construir l'emperador mogol Xa Jahan en honor de la seva difunta esposa, l'emperadriu Arjumand Banu Begum, més coneguda com Mumtaz Mahal (l'escollida del palau), la qual va morir en donar a llum el seu 14è fill.
És considerat el més bell exemple d'arquitectura mogola, que sol combinar elements d'estil islàmic, persa, indi i turc. Se n'ha destacat especialment el caràcter romàntic de l'edifici. Va ser erigit entre el 1631 i el 1654 i es calcula que van caldre uns 20.000 homes per construir-lo. Tot i que la part més coneguda del Taj Mahal és el mausoleu cobert per una cúpula de marbre blanc, de fet es tracta d'un conjunt d'edificis integrats.
El 7 de juliol del 2007, el Taj Mahal va ser reconegut com una de les Set noves meravelles del món, una iniciativa privada sense el suport de la UNESCO.
# Joan Armangué

Joan Armangué és el nom dels següents personatges:
* Joan Armangué i Herrero (Barcelona, 1960), professor, autor i traductor català
* Joan Armangué i Ribas (Figueres, 1953), economista i polític català
# Jardí de simples

El jardí de simples és un jardí de plantes medicinals, les simples que són "varietats vegetals amb virtuts medicinals". Molt estesos a l'edat mitjana, el jardí de simples es trobava principalment als jardins de rector.
Actualment, a nombrosos llocs es proposen la reconstrucció i la visita de jardí de simples com al priorat d'Orsan. Les plantes s'hi conreen en quadrats de terra sobrealçada.

## Vegeu també

* Plantes medicinals
* Fitoteràpia
# Monsagro

Monsagro és un municipi de la província de Salamanca a la comunitat autònoma de Castella i Lleó. Limita a l'Oest amb Serradilla del Llano, a l'Oest i Nord amb Serradilla del Arroyo, al Nord amb El Maíllo, a l'Est amb El Cabaco i La Alberca i al Sud amb Ladrillar.

## Demografia

Evolució demogràfica :
| 1991 | 1996 | 2001 | 2004 |
| 276 | 250 | 213 | 196 |

## Patrimoni

Destaquen les empremtes fòssils (icnofòssils) d'origen marí de més de 400 milions d'anys d'antiguitat (Ordovícic) presents a les façanes d'algunes de les seves cases. S'hi poden veure exemples de cruzianes de trilobits i diversos tipus de galeries de cucs marins (skolithos, daedalus) que constitueixen una ruta autoguiada de gran interès turístic.
A Monsagro es troba també el Museu dels Mars Antics, un edifici que mostra de forma didàctica els diferents períodes geològics amb exemples fòssils.

## Referències

* ↑ «La “Ruta de las huellas fósiles” (Monsagro, Salamanca)un ejemplo de geoturismo aplicado al desarrollo rural». Geogaceta, 62, 2017, pàg. 115-118. ISSN: 0213-683X [Consulta: 8 juliol 2020]. Arxivat 2018-11-04 a Wayback Machine.

## Enllaços externs

* Enllaç a Wikisalamanca
# Fugazi

Fugazi és un grup de música Hardcore de Washington, DC (Estats Units).

## Història

Es van donar a conèixer pels seus mètodes d'operació comercial; cinc dòlars per concert, cap mena de promoció a través de videoclips, deu dòlars per disc, en síntesi creant una resistència a la tendència majoritària (mainstream) del mercat nord-americà i a l'estil de vida nord-americà.
Va ser format en 1987 pel bateria Brendan Canty, el baixista Joe Lally, i els guitarristes i vocalistes Ian Mackaye (creadors de Dischord Records) i Guy Picotto. Inicialment, Picotto va actuar en els primers cinc concerts com a convidat i va ser introduït pels membres de la banda definitivament. Fugazi sempre ha sigut conegut per la seva posició política, van recórrer el món promovent un estil de vida sa i la crítica cap a les institucions i corporacions als seus seguidors durant les seves energètiques actuacions.

## Membres

* Ian MacKaye
* Guy Picciotto
* Joe Lally
* Brendan Canty

### Àlbums

* 13 Songs - 1989
* Repeater + 3 Songs - 1990
* Steady Diet of Nothing - 1991
* In on the Kill Taker - 1993
* Red Medicine - 1995
* End Hits - 1998
* The Argument - 2001
* Fugazi Live Series 2004-2005

### EPs i Singles

* Fugazi (EP) - 1988
* Margin Walker (EP) - 1989
* 3 Songs (Single) - 1990
* Furniture + 2 (EP) - 2001

### Recopilatoris

* "In Defense of Humans" - 1989
* "Reprovisional (en vivo)" - 1991
* "Blueprint", "The Word" and "Burning (en viu)" - 2002
* "Pink Frosty Demo" - 2003
* "KYEO" (en vivo) - 2006

### Soundtracks

* Instrument Soundtrack - 1999

### DVD i Vídeos

* Instrument (1987-1998)

## Enllaços externs

* Fugazi a Dischord
# Tranquil, només és sexe

Tranquil, només és sexe (títol original: Relax...It's Just Sex) ės una pel·lícula estatunidenca dirigida per P.J. Castellaneta, estrenada el 1998. Ha estat doblada al català.

## Argument

Comèdia que gira al voltant de les relacions sexuals i romàntiques d'un grup d'amics de Los Angeles: Vincey és un dramaturg gai que busca un xicot desesperadament. Els seus amics més propers no l'ajuden en excés, ja que es troben massa ocupats amb els seus propis problemes: Tara vol quedar-se embarassada, però el seu promès Gus desitja gaudir de la vida; Sarina i Megan són una parella de lesbianes que acaben de trencar. En el transcurs d'una festa van a desencadenar-se una sèrie d'embolics i sorpreses.

## Repartiment

* Mitchell Anderson
* Seymour Cassel
* Eddie Garcia
* Lori Petty
* Jennifer Tilly
* Susan Tyrell
* Serena Scott Thomas
* Cynda Williams
* Paul Winfield
* Billy Wirth

## Referències

* ↑ «Tranquil, només és sexe». esadir.cat.
* ↑ «Relax... it's just sex». [Consulta: 1r març 2018].
# Popilia de vestalibus

La lex Popilia de vestalibus va ser una antiga llei romana que establia que un ingenu podia presentar una filla seva per servir com a vestal al pontífex màxim i havia de ser agafada sense cap altra formalitat que les ordinàries. Aquesta llei és antiga i alguns pensen que es remunta a la monarquia romana, potser promulgada per Numa Pompili. Altres autors pensen que podria ser una part de la llei Papia de vestalibus.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 136.
# Pope

«Pope» té aquests significats:
* Toponímia:
** Pope (Mississipi)
** Pope-Vannoy Landing, concentració de població designada pel cens dels Estats Units a l'estat d'Alaska.
** Pope (Letònia), poble de Letònia.
* Biografies:
** Alexander Pope, (1688 -1744) poeta anglès
** Carly Pope (Vancouver, Colúmbia Britànica, 1980), actriu de cinema canadenca
** John Pope (1822 - 1892), oficial de carrera en l'exèrcit dels Estats Units i general de l'exèrcit de la Unió
** Jordi Pope, o simplement Pope (Barcelona, 1953 - 2008), poeta català
** Leroy Pope Walker (Huntsville, Alabama, 1817 - 1884), polític sudista
** Ronald Pope (Derbyshire, 1920-1997), pintor i escultor anglès va viure gran part de la seva vida a Melbourne
Viccionari
# Jianshuiïta

La jianshuiïta és un mineral de la classe dels òxids que pertany al grup de la calcofanita. Rep el seu nom del comtat de Jianshui, on es troba la seva localitat tipus.

## Característiques

La jianshuiïta és un òxid de fórmula química MgMn⁴⁺₃O₇·3H₂O. Cristal·litza en el sistema triclínic. La seva duresa a l'escala de Mohs es troba entre 1,5 i 2. És un mineral isostructural amb l'aurorita, la calcofanita i l'ernienickelita.
Segons la classificació de Nickel-Strunz, la jianshuiïta pertany a «04.FL: Hidròxids (sense V o U), amb H2O+-(OH); làmines d'octaedres que comparetixen angles» juntament amb els següents minerals: trebeurdenita, woodallita, iowaïta, jamborita, meixnerita, fougerita, hidrocalumita, kuzelita, aurorita, calcofanita, ernienickelita, woodruffita, asbolana, buserita, rancieïta, takanelita, birnessita, cianciul·liïta, jensenita, leisingita, akdalaïta, cafetita, mourita i deloryita.

## Formació i jaciments

Va ser descoberta l'any 1992 al dipòsit de manganès de Luzhai, al comtat de Jianshui de la Prefectura Autònoma de Honghe, (Yunnan, República Popular de la Xina). També ha estat descrita a la mina del mont Szklana, a Szklary (Baixa Silèsia, Polònia), a les mines de ferro d'Ojos Negros, a Teruel (Espanya), i a la cadena Walvis, a l'oceà Atlàntic.

## Referències

* ↑ «Jianshuiite» (en anglès). Mindat. [Consulta: 16 abril 2017].
# Comunitat d'aglomeració Val Parisis

La Comunitat d'aglomeració Val Parisis (en francès: communauté d'agglomération Val Parisis - CAVP) és una estructura intercomunal del departament de la Val-d'Oise, a la regió de l'Illa de França.
Creada al 2016, està formada per 15 municipis i la seu es troba a Beauchamp.

## Municipis

* Beauchamp
* Bessancourt
* Cormeilles-en-Parisis
* Eaubonne
* Ermont
* Franconville
* Frépillon
* La Frette-sur-Seine
* Herblay
* Montigny-lès-Cormeilles
* Pierrelaye
* Le Plessis-Bouchard
* Saint-Leu-la-Forêt
* Sannois
* Taverny

## Referències

* ↑ CA Val Parisis

## Enllaços externs

* Pàgina oficial
# Monsaguèl

Monsaguèl (en francès Monsaguel) és un municipi occità del Perigord, situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 155 | 114 | 92 | 113 | 125 | 134 | 151 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989-2008 | Roland Grand | |
| 2008- | Jean-Paul Guiraud | MoDem |

## Referències

* ↑ «Toponímia occitana». Arxivat de l'original el 2012-03-15. [Consulta: 28 novembre 2010].
# Fort Defiance

Fort Defiance (navaho Tséhootsooí) és una concentració de població designada pel cens dels Estats Units a l'estat d'Arizona. Segons el cens del 2000 tenia 4.061 habitants.

## Demografia

Segons el cens del 2000, Fort Defiance tenia 4.061 habitants, 1.115 habitatges, i 890 famílies La densitat de població era de 258,3 habitants/km².
Dels 1.115 habitatges en un 49,2% hi vivien nens de menys de 18 anys, en un 43,8% hi vivien parelles casades, en un 30,3% dones solteres, i en un 20,1% no eren unitats familiars. En el 18,2% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,61 i el nombre mitjà de persones que vivien en cada família era de 4,15.
Per edats la població es repartia de la següent manera: un 40% tenia menys de 18 anys, un 9,2% entre 18 i 24, un 27,1% entre 25 i 44, un 19,1% de 45 a 60 i un 4,5% 65 anys o més.
L'edat mediana era de 26 anys. Per cada 100 dones de 18 o més anys hi havia 82,9 homes.
La renda mediana per habitatge era de 33.125 $ i la renda mediana per família de 35.448 $. Els homes tenien una renda mediana de 35.455 $ mentre que les dones 24.522 $. La renda per capita de la població era de 10.716 $. Aproximadament el 27,9% de les famílies i el 29,5% de la població estaven per davall del llindar de pobresa.
Segons el cens dels Estats Units del 2010 el 92,86% són nadius americans, el 4,53% blancs, el 0,17% afroamericans i el 0,30% asiàtics. L'1,35% de la població són hispànics.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Defiance». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
* ↑ «Geographic Comparison Table- Fort Defiance». American Fact Finder. Oficina del Cens dels Estats Units, 12-01-2010.
# Udobno-Pokrovski

Udobno-Pokrovski - Удобно-Покровский (rus) - és un khútor del krai de Krasnodar, a Rússia. Es troba al Caucas Nord, a la vora del Rissakon, tributari del riu Bolxoi Xeblónok, afluent del Bolxoi Zelentxuk, del riu Kuban. Es troba a 13 km al sud-est d'Otràdnaia i a 228 km al sud-est de Krasnodar. Pertany a l'stanitsa de Malotenguínskaia.
# Popil·li Lenat (senador)

Popil·li Lenat (llatí: Popillius Laenas) va ser un senador romà del segle i aC que formava part de la gens Popíl·lia, i era de la família dels Popil·li Lenat.
Va tenir una conversa privada amb Juli Cèsar al senat una mica abans del seu assassinat. Va atemorir Marc Juni Brutus i els altres conspiradors, que van pensar que Lenat estava revelant el complot. Aquest fet és conegut per Apià.

## Referències

* ↑ Appià. Bellium civile II,115-116
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 708.
# Pope-Vannoy Landing

Pope-Vannoy Landing és una concentració de població designada pel cens dels Estats Units a l'estat d'Alaska. Segons el cens del 2000 tenia 8 habitants.

## Demografia

Segons el cens del 2000, Pope-Vannoy Landing tenia vuit habitants, 5 habitatges, i 2 famílies La densitat de població era de 0,1 habitants/km².
Dels 5 habitatges en un 20% hi vivien nens de menys de 18 anys, en un 20% hi vivien parelles casades, en un 0% dones solteres, i en un 60% no eren unitats familiars. En el 60% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,6 i el nombre mitjà de persones que vivien en cada família era de 2,5.
Per edats la població es repartia de la següent manera: un 12,5% tenia menys de 18 anys, un 12,5% entre 18 i 24, un 25% entre 25 i 44, un 37,5% de 45 a 60 i un 12,5% 65 anys o més.
L'edat mediana era de 45 anys. Per cada 100 dones hi havia 300 homes. Per cada 100 dones de 18 o més anys hi havia 250 homes.
La renda mediana per habitatge era de 4.583 $ i la renda mediana per família de 3.750 $. Els homes tenien una renda mediana de 0 $ mentre que les dones 0 $. La renda per capita de la població era de 4.325 $. Aproximadament el 75% de les famílies i el 75% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Pope-Vannoy Landing». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 16 juliol 2010].
* ↑ «Geographic Comparison Table- Pope-Vannoy Landing». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].